cyanic-selkie/wikianc huggingface dataset:
Οασίν
Ζωτικός χώρος
Κανονικά, το είδος είναι μονογαμικό, με τα πετυχημένα ζευγάρια να παραμένουν μαζί και κατά την επόμενη αναπαραγωγική περίοδο, αλλά οι σχέσεις -σπάνια- μπορεί να είναι πολυγαμικές, με το 7% των αναπαραγωγικών «μονάδων» σε μία μελέτη να αποτελείται από περισσότερα από ένα (1) αναπαραγωγικά ζευγάρια σε ένα ενιαίο χώρο. Στο παρελθόν, διάφοροι ερευνητές ανέφεραν ότι το είδος φωλιάζει κατά αποικίες, αλλά μακροχρόνιες μελέτες έδειξαν ότι, όταν τα πουλιά φωλιάζουν, μπορεί να είναι το ένα κοντά στο άλλο, όμως διατηρούν τον αποκλειστικό, εξαιρετικά μικρό πολλές φορές, ζωτικό τους χώρο. Στο Περού, υπάρχει αναφορά για μια ομάδα από 28 άτομα που φώλιαζαν σε ένα (1) μόνο δένδρο.
«Βοηθοί»
Η αναπαραγωγή του είδους λαμβάνει χώρα κατά τη διάρκεια των εποχών με βροχές, οι οποίες, στο μεγαλύτερο μέρος της επικράτειας του πτηνού, διαρκούν έξι μήνες. Υπάρχουν και τέσσερις μήνες ξηρασίας, με δύο ενδιάμεσους μήνες, μεταξύ των δύο αυτών εποχών. Επειδή, όμως, οι βροχές ξεκινούν ανάλογα με το γεωγραφικό πλάτος, περίπου 5° βόρεια και 5° νότια του ισημερινού, η χρονική στιγμή της αναπαραγωγής περιγράφεται καλύτερα από τις εποχιακές βροχοπτώσεις από ό,τι κατά μήνα.
Φώλιασμα
Η φωλιά είναι μια επίπεδη, χωρίς επίστρωση, πλατφόρμα πλάτους 30-45 εκ., κατασκευασμένη από ξερά κλαδιά, μερικές φορές τόσο χαλαρά κατασκευασμένη ώστε τα αυγά μπορεί να φαίνονται από κάτω. Είναι παρόμοια με την φωλιά του ερωδιού Butorides striatus που, μερικές φορές, αναπαράγεται και αυτός εκεί κοντά. Μπορεί να έχει ή να μην έχει σκέπαστρο, και κατασκευάζεται σε πυκνούς θάμνους ή δέντρα, 2-5 μ. πάνω από το νερό. Οι «επιτυχημένες» φωλιές και θέσεις φωλιάσματος επαναχρησιμοποιούνται κατά τα επόμενα έτη.
Η συνήθης γέννα αποτελείται από 2-4 αυγά, τα οποία ποικίλλουν σε σχήμα από οβάλ έως ελλειπτικό, για τα οποία λέγεται ότι μοιάζουν με τα αυγά των πτηνών της οικογένειας Ραλλίδες. Είναι λευκά, ενώ σε μεγάλο βαθμό επικαλύπτονται με μικρές κηλίδες χρώματος κοκκινωπού καφέ και μωβ. Το μέσο μέγεθός τους από μετρήσεις στη Βενεζουέλα, ήταν 46,7 x 33,1 χιλιοστά και εναποτίθενται κάθε 36-48 ώρες. Η επώαση αρχίζει με την εναπόθεση του 2ου αυγού και διαρκεί 30-31 ημέρες. Όπως συμβαίνει με τις περισσότερες άλλες πτυχές της αναπαραγωγής, όλα τα μέλη της ομάδας (γονείς και «βοηθοί») αναλαμβάνουν εκ περιτροπής την επώαση. Στην ίδια μελέτη, υπήρχαν μέχρι και 6 ωοτοκίες όταν μια φωλιά καταστρεφόταν, μόνον όμως εφ 'όσον οι βροχές συνεχίζονταν.
Νεοσσοί
Οι νεοσσοί εκκολάπτονται με διαφορά μίας (1) ημέρας ο ένας από τον άλλον, οπότε, ανάλογα με τον αριθμό των αυγών, έχουν εκκολαφθεί μέσα σε 2-4 ημέρες, ενώ οι ενήλικες καταναλώνουν τα κελύφη των αυγών. Είναι ημι-φωλεόφιλοι και ζυγίζουν 17-21 γραμμάρια, ενώ τα μάτια τους ανοίγουν την ίδια ή την επόμενη ημέρα. Αρχικά έχουν αραιό, σαρκόχρωμο τρίχωμα, αλλά από την 5η ημέρα η επιδερμίδα έχει αλλάξει σε σκούρα καφέ ή μαύρη, και από τη 10η ημέρα καλύπτονται με ένα παχύ στρώμα σκούρου καφέ τριχώματος. Ήδη από την 3η ημέρα κινούνται στη φωλιά χρησιμοποιώντας τα φτερά και τα πόδια τους για βοήθεια. Οι ταρσοί και τα πόδια τους είναι πολύ μεγάλα σε αναλογία με το μέγεθός τους. Η ανάπτυξή τους είναι αργή, πιθανότατα για διατροφικούς λόγους (βλ. Τροφή), ενώ τα ερετικά πτερά αρχίζουν να εμφανίζονται μόνο μετά από 20-25 ημέρες.
Οι νεοσσοί ανατρέφονται συνεχώς για, έως και 3 εβδομάδες, τόσο από τους γονείς όσο και από τους «βοηθούς». Σε περίπτωση κινδύνου, είναι ικανοί να πηδήξουν έξω από τις φωλιές τους, μέσα στο νερό, για να αποφύγουν τα αρπακτικά ζώα, ήδη από την 3η ημέρα της ζωής τους, αν και η έρευνα έχει δείξει ότι οι συγκεκριμένοι νεοσσοί έχουν μικρή πιθανότητα μετέπειτα επιβίωσης. Αν είναι λίγο μεγαλύτεροι, 5-6 ημερών, οι πιθανότητες επιτυχίας αυξάνουν. Αλλά και τα νεαρά πουλιά, κατά τη διαφυγή τους από θηρευτές, είναι σε θέση να κολυμπήσουν χρησιμοποιώντας για προώθηση τα πόδια τους. Μπορούν επίσης να καταδυθούν και να κολυμπήσουν κάτω από το νερό, χρησιμοποιώντας ταυτόχρονα τις πτέρυγές τους. Παρά το γεγονός ότι οι νεοσσοί μπορούν να κολυμπήσουν έξι μέτρα ή και περισσότερο, από τη στιγμή που φθάνουν στους θάμνους και τα δέντρα της γενέθλιας περιοχής τους, κάνουν χρήση των «νυχιών» τους (βλ. «Νύχια») και, με τη βοήθεια του λαιμού τους που τον τεντώνουν πάνω στα κλαδιά, αλλά και των ποδιών τους, αναρριχώνται στη βλάστηση. Σε αυτό, μερικές φορές ενθαρρύνονται από τις κραυγές που αρθρώνουν οι ενήλικες, αλλά και αντίστροφα, τα μικρά πουλιά τιτιβίζουν για να σπεύσουν προς βοήθεια οι γονείς ή οι «βοηθοί» τους. έχει καταγραφεί περίπτωση, κατά την οποία 5 πτηνά μιας εδαφικής ομάδας, άπλωσαν τις πτέρυγές τους πάνω από ένα νεαρό πουλί, παρέχοντάς του «ασπίδα» προστασίας για να το οδηγήσουν στην πυκνή βλάστηση.
«Νύχια»
thumb|right|300px|Φωτογραφία του 1922, στην οποία διακρίνονται τα χαρακτηριστικά «νύχια» στις πτέρυγες ενός νεοσσού, που αναρριχάται στα κλαδιά
Θηρευτές
Η επιτυχής αναπαραγωγή σε έρευνα στα Llanos της Βενεζουέλας αυξήθηκε με την παρουσία των «βοηθών», αλλά και πάλι μόνο το 27% από τις, συνολικά, 404 φωλιές είχαν επιτυχία. Οι περισσότερες «αστοχίες» όπως καταγράφηκε σε αυτή την έρευνα, οφείλονταν στην θήρευση ολόκληρης της ωοτοκίας ή του συνόλου των νεοσσών από ένα συγκεκριμένο πρωτεύον, τον πίθηκο Cebus olivaceus. Άλλοι θηρευτές ήταν το θηλαστικό Eira barbara και τα μυρμήγκια, τα οποία μερικές φορές έκαναν επίθεση στα αυγά κατά τη στιγμή εκκόλαψης, αλλά ακόμη και στους πρόσφατα εκκολαφθέντες νεοσσούς. Περιστασιακή εξαφάνιση των νεαρών ατόμων ήταν, κατά πάσα πιθανότητα, το αποτέλεσμα της επίθεσης στη φωλιά αρπακτικών πτηνών, όπως των Micrastur semitorquatus, Accipiter bicolor, Buteogallus urubitinga, Geranospiza caerulescens και Spizaetus ornatus. Άλλοι θηρευτές, περιελάμβαναν τα Didelphis marsupialis, Galictis vittata, Procyon cancrivorus και Felis pardalis. Ωστόσο, η επιβίωση της τάξεως του 60-80% που καταγράφηκε για τους ενήλικες είναι αρκετά υψηλό ποσοστό.
Σχέση με τους ανθρώπους
Ο παλιός ερευνητής του είδους W. Beebe περιέγραψε κάποτε το οασίν ως «παράλογα ήμερο». Έτσι, αυτό το μεγάλο, καθιστικό πτηνό, που ζει σε εμφανείς κοινωνικές ομάδες, είναι πολύ γνωστό σε όλους τους ανθρώπους που μοιράζονται τον νεοτροπικό, πεδινό βιότοπό του. Παρ 'όλα αυτά, υπάρχουν δύο εντελώς διαφορετικές πολιτιστικές «αντιδράσεις» απέναντί του, που ποικίλλουν στις χώρες που υποστηρίζουν τους πληθυσμούς του.
Η πρώτη αναφέρεται στην παλαιότερη σχέση του ανθρώπου με το οασίν και είναι, βέβαια, εκαίνη από τις αυτόχθονες φυλές. Στη Βραζιλία, οι άνθρωποι αυτοί συλλέγουν τα αυγά των πτηνών για κατανάλωση. Επίσης, μερικές φορές τρώνε τα πουλιά, ή τα κυνηγούν για τα φτερά τους, για «ιατρικούς» σκοπούς, ακόμη και ως δόλωμα για τα ψάρια. Στη δεύτερη περίπτωση και, σε πλήρη αντίθεση με την προηγούμενη, στη γειτονική Βενεζουέλα το οασίν περιφρονείται, διότι λέγεται ότι αναδίδει μια αποκρουστική μυρωδιά (βλ. Ηθολογία). Αυτό το στοιχείο, είτε αληθεύει είτε όχι, δεν υπάρχει αμφιβολία ότι παρέχει ένα μέτρο προστασίας σε ορισμένα τμήματα της περιοχής του. Όμως, οι γηγενείς πληθυσμοί των ιθαγενών, μειώνονται συνεχώς σε όλη τη Νότια Αμερική, καθώς «εντάσσονται» σταδιακά και αμετάκλητα στους σύγχρονους «πολιτισμούς» των κυρίαρχων κρατών τους, ή απλά αφανίζονται.
Πολύ πρόσφατα, έχει υπάρξει ανανεωμένο επιστημονικό ενδιαφέρον για το οασίν, ιδιαίτερα από μικροβιολόγους αλλά και βοτανικούς, οι οποίοι ερευνούν εντατικά τα βακτήρια και τα ένζυμα στον πρόλοβο του πτηνού. Οι φυσικοί «εξουδετερωτές» τοξινών (detoxifiers) που περιέχει, αν απομονωθούν και «μεταφερθούν» με κάποιο τρόπο στα ζώα κτηνοτροφίας της περιοχής, μπορεί να επιτρέψουν σε αυτά να τρώνε περισσότερα ιθαγενή είδη χορτονομής που σήμερα παραμένουν τοξικά για αυτά. Αυτό θα μπορούσε να οδηγήσει σε σημαντικές βελτιωτικές προεκτάσεις, τόσο για την εγχώρια κτηνοτροφία όσο και για το περιβάλλον.
Κατάσταση πληθυσμού
Προς το παρόν, τα φυσικά ενδιαιτήματα του οασίν εξακολουθούν να καλύπτουν μια τεράστια περιοχή της Νότιας Αμερικής, έτσι ώστε ο συνολικός πληθυσμός είναι πιθανώς ακόμα μεγάλος, και τα είδος σχετικά ασφαλές, τουλάχιστον προς το παρόν. Ωστόσο, οι μελλοντικές εξελίξεις θα απαιτούν στενή παρακολούθηση της κατάστασης.
Μέτρα διαχείρισης
thumb|right|300px|Ενήλικο οασίν φωτογραφημένο στα δάση της Βολιβίας
Το παράδειγμα αυτό δείχνει σαφώς ότι οι υπάρχοντες πληθυσμοί θα μπορούσαν εύκολα να διατηρηθούν μέσα σε κατάλληλο βιότοπο, σε εθνικά πάρκα, χωρίς καμία προσπάθεια, εκτός από τον αυστηρό έλεγχο των ανθρώπινων δραστηριοτήτων. Δυστυχώς, προς το παρόν υπάρχουν πολύ λίγα πάρκα μέσα στις απέραντες εκτάσεις των τροπικών, που προσφέρουν επαρκή προστασία.
Πολλές προσπάθειες έχουν γίνει για να διατηρηθεί το είδος σε αιχμαλωσία. Μια ζωολογική εταιρεία έστειλε τρεις αποστολές στη Γουιάνα στις αρχές της δεκαετίας του 1960 για τη συλλογή ατόμων, τον εγκλιματισμό και τη μεταφορά τους σε ζωολογικό κήπο. Η προσπάθεια ήταν ανεπιτυχής, αφού μόνον ένα θηλυκό κατάφερε να επιζήσει για περίπου έξι μήνες. Το 1989, έξι άτομα εισήχθησαν από τη Βενεζουέλα από την Ζωολογική Εταιρεία της Νέας Υόρκης. Ένα πουλί έζησε μόνο για ένα χρόνο, αλλά τα υπόλοιπα για περισσότερο από πέντε χρόνια στο ζωολογικό κήπο του Μπρονξ. Αξιοσημείωτο είναι ότι, οι προσπάθειες αναπαραγωγής αποτύγχαναν, κυρίως για λόγους διαιτολογίου, αφού τα οασίνς τρέφονται με φυτά των περιοχών τους, πολλά από τα οποία είναι τοξικά. Χρειάστηκαν βιολόγοι και ειδικοί διατροφολόγοι σχεδόν ένα χρόνο για να προσαρμόσουν σταδιακά τα πουλιά στην διατροφή αιχμαλωσίας τους. Αυτή η σημαντική πρόοδος υποδηλώνει την πιθανότητα επιτυχούς αναπαραγωγής σε αιχμαλωσία στο μέλλον.
Σημειώσεις
i. Σύμφωνα με την κατά Howard and Moore ταξινομική, αλλά είναι πιθανόν η τάξη να γίνει Οπισθοκομόμορφα (Opisthocomiformes), στο άμεσο μέλλον (βλ. και Συστηματική Ταξινομική).
Πηγές
Κατηγορία:Οπισθοκομίδες Κατηγορία:Πανίδα της Νότιας Αμερικής
Γνωσιολογία
Η γνωσολογία (επίσης επιστημολογία, γνωσιθεωρία και γνωσοθεωρία) είναι κλάδος της φιλοσοφίας που μελετάει την ουσία, τις μορφές, τις πηγές, τις δυνατότητες, την αξία και τα όρια της αληθινής γνώσης του εξωτερικού κόσμου και του Εγώ. Αποσπάστηκε ως αυτοτελής επιστήμη στα μέσα του 19ου αιώνα, αποσπώντας από τη μεταφυσική το γνωσιολογικό πρόβλημα. Σήμερα με τον όρο γνωσιολογία εννοείται ο κλάδος της επιστημολογίας που ασχολείται πιο συγκεκριμένα με το ερώτημα ποια είναι η πηγή εγκυρότητας της γνώσης, ενώ η επιστημολογία γενικότερα ασχολείται με το σύνολο των φιλοσοφικών προβλημάτων σχετικά με τη γνώση. Προεπιστημονικά, και επίσης στο πλαίσιο της αρχαίας ελληνικής φιλοσοφίας, η γνωσιολογία θεωρείται ότι είναι ευρύτερος κλάδος σε σχέση με την επιστημολογία και ότι η τελευταία ασχολείται με μια κλάση μόνο γνώσεων, τις επιστημονικές γνώσεις, δηλαδή τις γνώσεις που μπορεί να έχει ο άνθρωπος με επαρκή (για τα μέτρα της επιστήμης) βεβαιότητα και εγκυρότητα.
Κατευθύνσεις της γνωσιολογίας είναι : ο εμπειρισμός, ο εμπειριοκριτικισμός, ο ιδεαλισμός, ο κριτικισμός, ο φαινομεναλισμός, ο θετικισμός, ο πραγματισμός, ο ρεαλισμός, ο σκεπτικισμός και η αισθησιαρχία. Όλα τα παραπάνω ρεύματα διαμορφώθηκαν από τη διαφορετική εξήγηση που δίνουν στο πρόβλημα της πηγής της γνώσης.
Η υλιστική γνωσιολογία ξεκινάει από το αξίωμα ότι τα αντικείμενα, τα πράγματα, τα σώματα υπάρχουν έξω και ανεξάρτητα από εμάς, δηλαδή ότι είναι εικόνες του εξωτερικού κόσμου. Η ιδεαλιστική φιλοσοφία υποστηρίζει ότι η γνώση είναι αντανάκλαση της "ιδέας" (αντικειμενικός ιδεαλισμός), ότι τα αντικείμενα δεν είναι παρά συμπλέγματα αισθημάτων (υποκειμενικός ιδεαλισμός) και ότι είναι αδύνατον να γνωρίσουμε τον κόσμο (αγνωστικισμός).
Ιδιαίτερο πρόβλημα αποτελεί η σχέση της γνωσιολογίας με την λογική. Μερικοί εντάσσουν τη δεύτερη στην πρώτη και άλλοι αντικαθιστούν την τυπική λογική με τη γνωσιολογία, η οποία ασκεί ένα είδος κριτικής στη λογική (Μεταλογική). Για άλλους όμως η τυπική λογική είναι ανεξάρτητη επιστήμη και συνεπώς δε συγχέεται με τη γνωσιολογία.
Υπήρξαν αμοιβαίες επιδράσεις στις σχέσεις γνωσιολογίας και ειδικών επιστημών. Οι φυσικές επιστήμες επηρέασαν τις γνωσιολογικές θέσεις και βασικές μεθοδολογικές έννοιες αλλά και η γνωσιολογία συνετέλεσε ώστε οι επιμέρους επιστήμες να συνειδητοποιήσουν τα όριά τους, τις αμοιβαίες σχέσεις τους και είναι προσεκτικές στη χρήση ορισμένων μεθοδολογικών αρχών και εννοιών. Τέλος, η γνωσιολογία καταλήγει σε Επιστημολογία, ασχολούμενη με μια ταξινόμηση των επιστημών ενώ κατατοπίζει πάνω στη μεθοδολογία τους και τις μεθοδολογικές τους επιδράσεις.
Σκαραβαίος
Η λέξη σκαραβαίος χρησιμοποιείται για:
Χρίστος Χρίστου
Ο Χρίστος Χρίστου (Πολιτικό Λευκωσίας, 19 Οκτωβρίου 1980) είναι Ελληνοκύπριος πολιτικός. Είναι πρόεδρος του ΕΛΑΜ από το 2008. Από το 2016 είναι βουλευτής στην Εκλογική Περιφέρεια Λευκωσίας εκλεγμένος με το ΕΛΑΜ.
Βιογραφικά Στοιχεία
Ο Χρίστος Χρίστου γεννήθηκε στο Πολιτικό στις 19 Οκτωβρίου 1980. Ομιλεί, πέρα από την ελληνική, την αγγλική γλώσσα. Απέκτησε πτυχίο ραδιολογίας-ακτινολογίας στο Τεχνολογικό Εκπαιδευτικό Ίδρυμα Αθηνών. Εργάστηκε στο Γενικό Νοσοκομείο Λευκωσίας. Είναι μέλος του Παγκύπριου Συλλόγου Τεχνολόγων-Ακτινολόγων και Ακτινοθεραπευτών.
Είναι παντρεμένος με την τραγουδίστρια Εύα Κυριάκου.
Πολιτική διαδρομή
Την περίοδο των σπουδών του ήταν στέλεχος του Λαϊκού Συνδέσμου Χρυσή Αυγή. Αποτελεί εκ των ιδρυτών του Εθνικού Λαϊκού Μετώπου το 2008. Από το πρώτο συνέδριο του κόμματος ανέλαβε πρόεδρος του. Εκλέχτηκε βουλευτής στις βουλευτικές εκλογές του 2016 στην Εκλογική Περιφέρεια Λευκωσίας με το ΕΛΑΜ για την ΙΑ΄ Κοινοβουλευτική Περίοδο.
Ως βουλευτής, είναι εκπρόσωπος του ΕΛΑΜ στη Βουλή, αναπληρωτής πρόεδρος της Κοινοβουλευτικής Επιτροπής Υγείας, μέλος της Κοινοβουλευτικής Επιτροπής Εξωτερικών και Ευρωπαϊκών Υποθέσεων και της Κοινοβουλευτικής Επιτροπής Θεσμών, Αξιών και Επιτρόπου Διοικήσεως και μέλος της αντιπροσωπίας της Βουλής στη Διάσκεψη των Επιτροπών Ευρωπαϊκών Υποθέσεων των Κοινοβουλίων των Χωρών Μελών της Ευρωπαϊκής Ένωσης.
Στις προεδρικές εκλογές του 2018 ήταν υποψήφιος πρόεδρος καταλαμβάνοντας ποσοστό 5,65%.
Επανεκλέγηκε στις βουλευτικές εκλογές του 2021 για την ΙΒ΄ Κοινοβουλευτική Περίοδο.
Ασύρματος
Ασύρματος καλείται η συσκευή που επιτρέπει την ακουστική επικοινωνία, μεταφέρει δηλαδή την ανθρώπινη φωνή μέσω ηλεκτρομαγνητικών κυμάτων σε αποστάσεις μεγαλύτερες από την εμβέλεια του ήχου στο ίδιο μέσο διάδοσης (π.χ. αέρας).
Εξωτερικοί σύνδεσμοι
Κατηγορία:Ασύρματο δίκτυο Κατηγορία:Ορολογία τηλεόρασης
Κελτίνη
Στην ελληνική μυθολογία με το όνομα Κελτίνη αναφέρεται ένα από τα παράπλευρα πρόσωπα στον μύθο των βοδιών του Γηρυόνη, δηλαδή του ομώνυμου άθλου του Ηρακλή.
Η Κελτίνη ήταν κόρη του Βρεταννού. Επιστρέφοντας ο Ηρακλής από τον άθλο μαζί με τα βόδια του Γηρυόνη, έπεσε στην παγίδα της Κελτίνης, η οποία έκρυψε την αγέλη των βοδιών και υποσχέθηκε στον ήρωα να του τα επιστρέψει μόνο αν αυτός δεχόταν να έχει μια σεξουαλική επαφή μαζί της. Ο Ηρακλής δέχθηκε επειδή ήθελε τα βόδια γρήγορα, αλλά και επειδή η Κελτίνη ήταν όμορφη. Με τον τρόπο αυτό ο Ηρακλής έγινε πατέρας του Κελτού, που έδωσε το όνομά του στους Κέλτες.
Πηγή
Κελτινη Κελ
Ομοσπονδία Κομμουνιστικών Νεολαιών Ελλάδας
Η Ομοσπονδία Κομμουνιστικών Νεολαιών Ελλάδας (ΟΚΝΕ), ήταν η ονομασία της oργάνωσης νεολαίας του ΣΕΚΕ και του ΚΚΕ έως το 1943.
Ίδρυση και δράση
Ιδρύθηκε τον Νοέμβριο του 1922, με την ολοκλήρωση του πρώτου της συνεδρίου, που έγινε στην Αθήνα και προέβλεπε τη συνένωση μικρότερων σοσιαλιστικών οργανώσεων νεολαίας σε μία πανελλαδική οργάνωση με ενιαία πολιτική και οργανωτική καθοδήγηση.
Η οργάνωση ανέπτυξε έντονη δράση εναντίον της δικτατορίας Πάγκαλου και αργότερα εναντίον της δικτατορίας Μεταξά, ενώ ανάμεσα στις σημαντικότερες πρωτοβουλίες της συγκαταλέγεται κατά τη διάρκεια της κατοχής η οργάνωση της φοιτητικής απεργίας της 17ης Νοεμβρίου 1941.
Το 1943 η ΟΚΝΕ αυτοδιαλύθηκε, προκειμένου να δημιουργηθεί η ΕΠΟΝ για την οργάνωση του αγώνα της νεολαίας εναντίον των κατακτητών.
Γραμματείς της ΚΕ της ΟΚΝΕ
1. Ζακ Βεντούρα 1922
2. Σπύρος Θεοδώρου 1923
4. Νίκος Ζαχαριάδης 1925-26
5. Γιώργος Κολοζώφ 1927
6. Γιώργος Κωνσταντινίδης (Ασημίδης) 1928
7. Γιώργος Ντούβας (Βορεινός) 1929
9. Νίκος Μουτζούρης 1931-32
11. Νίκος Ζαγουρτζής 1934
13. Δημήτρης Παρτσαλίδης Τέλη 1935-αρχές 1936
14. Βασίλης Μπαρτζιώτας 1936-Σεπτέμβρης 1937
15. Χρήστος Μαλτέζος 1937-Μάης 1938
16. Αδάμ Μολυβάς 1941-42
17. Δημήτρης Βλαντάς 1942-43
Παραπομπές
Κατηγορία:Ιστορία του Κομμουνιστικού Κόμματος Ελλάδας
Ζυλ Αρντουάν-Μανσάρ
Ο Ζυλ Αρντουάν-Μανσάρ (γαλλικά: Jules Hardouin-Mansart), κόμης του Σαγκόν (από το 1699) (1646 -1708), ήταν Γάλλος αρχιτέκτονας της εποχής του γαλλικού μπαρόκ - κλασικισμού. Ήταν ο πρώτος αρχιτέκτονας του βασιλιά Λουδοβίκου ΙΔ΄ και επιθεωρητής των Βασιλικών Κτηρίων, ολοκλήρωσε το σχέδιο των Βερσαλλιών.
Ήταν απόγονος του αρχιτέκτονα Φρανσουά Μανσάρ (1599-1666), από τον οποίο έμαθε αρχιτεκτονική και του οποίου το διάσημο επώνυμο πρόσθεσε στο δικό του για να ενισχύσει τη φήμη του.
Βιογραφικά στοιχεία
Ο Ζυλ Αρντουάν-Μανσάρ γεννήθηκε στις 16 Απριλίου 1646 στο Παρίσι. Εκπαιδεύτηκε από τον θείο του Φρανσουά Μανσάρ και από τον Λιμπεράλ Μπρυάν. Άρχισε να αναδεικνύεται το 1674 με την κατασκευή του μικρού κάστρου του Βαλ και τη συμμετοχή του στις εργασίες του κάστρου του Σαντιγί. Ο Ερρίκος Γ΄ του Κοντέ, γιος του Μεγάλου Κοντέ εκτιμούσε ιδιαίτερα το ταλέντο του.
Ανεβαίνοντας στην εκτίμηση του βασιλιά, το 1682 έλαβε τίτλο ευγενείας από τον Λουδοβίκιο ΙΔ΄, αλλά κόμης ονομάστηκε το 1699, όταν αγόρασε (για 130.000 λίρες) την κομητεία Σαγκόν στο δουκάτο της Βουρβόνης.
Ο Ζυλ Αρντουάν-Μανσάρ παντρεύτηκε στις 3 Φεβρουαρίου 1668 την Αν Μποντέν (1646-1738) με την οποία απέκτησε πέντε παιδιά.
Πέθανε στο Μαρλί-λε-Ρουά στις 11 Μαΐου 1708 σε ηλικία 62 ετών. Ενταφιάστηκε στο Παρίσι, σε εκκλησία που καταστράφηκε το 1796-1799, όπως και το μαρμάρινο επιτάφιο μνημείο που είχε ανεγείρει ο Αντουάν Κουαζεβό. Τα λείψανά του αποτέθηκαν στις κατακόμβες του Παρισιού.
Έργα
μικρογραφία|Το παρεκκλήσιο του Αγίου Λουδοβίκου στο [[Μέγαρο των Απομάχων |αριστερά]] Το τεράστιο έργο ανάπτυξης του ανακτόρου των Βερσαλλιών τον απασχόλησε το μεγαλύτερο διάστημα της ζωής του. Συγχρόνως ανήγειρε πολλά δημόσια κτήρια, εκκλησίες, γέφυρες, πλατείες και ιδιωτικά μέγαρα. Το παρεκκλήσιο του Αγίου Λουδοβίκου στο Μέγαρο των Απομάχων θεωρείται χαρακτηριστικό έργο του συνδυασμού του κλασικού με το μπαρόκ αρχιτεκτονικό στοιχείο. Στα σημαντικότερα έργα του Ζυλ Αρντουάν-Μανσάρ περιλαμβάνονται:
Εξωτερικοί σύνδεσμοι
Κατηγορία:Γάλλοι αρχιτέκτονες
Αντικειμενικός ιδεαλισμός
Ο αντικειμενικός ιδεαλισμός είναι ένας από τους βασικούς κλάδους του ιδεαλισμού. Υποστηρίζει πως υπάρχει μια ιδέα μυστική, ανεξάρτητη από τον άνθρωπο και τη συνείδηση του, που στην εξέλιξή της δημιουργεί τον υλικό κόσμο. Ο αντικειμενικός ιδεαλισμός διαχωρίζεται από τον υποκειμενικό ιδεαλισμό του Τζορτζ Μπέρκλεϊ και εγκαταλείπει το πράγμα καθ'εαυτό (Ding an sich) του υπερβατολογικού ιδεαλισμού του Καντ, το οποίο δεν μπορεί ποτέ να γνωσθεί. Θα μπορούσαμε να πούμε ότι, επιστημολογικά, ο αντικειμενικός ιδεαλισμός βρίσκεται στον γνωσιολογικό αντίποδα του καντιανισμού, εφόσον, ultima facie, το έσχατο φιλοσοφικό του θεμέλιο, η Ιδέα, δύναται να γνωσθεί μέσω των εκφάνσεών της, ενώ το πράγμα καθ' εαυτό παραμένει πάντοτε μία κενή αφαίρεση που οδηγεί αναπόδραστα στον αγνωστικισμό.
Ο αντικειμενικός ιδεαλισμός δέχεται τον ρεαλισμό της κοινής λογικής (ότι δηλαδή τα υλικά αντικείμενα υπάρχουν ανεξάρτητα από την ανθρώπινη αντίληψη) αλλά απορρίπτει το Νατουραλισμό (σύμφωνα με τον οποίο το μυαλό και οι πνευματικές αξίες προέρχονται από τα υλικά πράγματα), σε αντίθεση με τον υποκειμενικό ιδεαλισμό ο οποίος αρνείται ότι τα υλικά αντικείμενα υπάρχουν ανεξάρτητα από την ανθρώπινη αντίληψη και έτσι αντιτίθεται ενάντια στο ρεαλισμό και το νατουραλισμό.
Πηγές
Κατηγορία:Ιδεαλισμός Κατηγορία:Μεταφυσικές θεωρίες
Σαράι του Βελή Πασά
Ο Αλή Πασάς Τεπελενλής (1744-1822) και οι γιοί του Μουχτάρ πασάς (1768-1822) και Βελή πασάς (1772-1822) παρουσίασαν μεγάλη οικοδομική δραστηριότητα στις περιοχές που διοικούσαν, ιδιαίτερα στην Ήπειρο, στην Αλβανία και Θεσσαλία, και χτίσανε πολλά παλάτια, πιο γνωστά με την τουρκική λέξη σαράγια. Ο Βελή πασάς, ως διοικητής Θεσσαλίας (1804-1807 και 1812-1819) έχτισε εκεί, εκτός των άλλων, δυο αξιόλογα σαράγια: ένα στο χωριό Δέσιανη (σήμερα Αετολόφος, κοντά στην Αγιά, στους νοτιοδυτικοκούς προβούνους του Όρους Όσσα) και ένα δεύτερο στον Τύρναβο, 14 χιλιόμετρα βόρεια της Λάρισας.
Το σαράι του Τυρνάβου πρέπει να κατασκευάστηκε στην περίοδο 1814-1816, καταστράφηκε από εμπρησμό το έτος 1822, μάλλον στις αρχές του καλοκαιριού, χωρίς να σώζονται σήμερα αρχιτεκτονικά λείψανα του. Πηγές μας για το σαράι αυτό είναι κυρίως τέσσερις βραχείες σύγχρονες του μαρτυρίες: α) Ελάχιστες σημειώσεις του Άγγλου T.R. Jolliffe του 1817, β) Ευρύτερες παρατηρήσεις του Γάλλου ζωγράφου Louis Everett (1794-1865) του 1819, και δ) κυρίως η κάπως λεπτομερέστερη περιγραφή του Θεσσαλού λόγιου, σπουδαγμένου στην Αυστρία, Ιωάννη Λεονάρδου από τα 1822.
Το σαράι βρισκόταν στη νότια άκρη του Τυρνάβου, στην αριστερή όχθη του ποταμού «Ξεράης» (του αρχαίου Τιταρήσιου), κοντά στην εκεί γέφυρα. Απαρτίζοταν από δυο ξεχωριστά μέρη: α) ένα περιφερειακό, χαμηλό με 1 ή 2 ορόφους μόνο, χαλαρής σύνθεσης και β) ένα κεντρικό ενιαίο και τριώροφο, το κυρίως ανάκτορο. Τα κτίσματα της ακραίας πτέρυγας ήταν οθωμανικής αρχιτεκτονικής και, όπως γράφει ο Ι. Λεονάρδος, στολισμένα κατά κάλλιστον Ασιατικό Στύλον. Ενώ αντίθετα το κεντρικό τμήμα του σαραγιού ήταν χτισμένο κατά τον ωραίον Ευρωπαϊκό τρόπον της νέας Τεκτονικής, σύμφωνα με μαρτυρία του ίδιου του Ι. Λεονάρδου.
Μετά απ' αυτά έγινε και η προσπάθεια να ανιχνευτεί άμεση παρουσία ή επίδραση Ευρωπαίου αρχιτέκτονα. Βρέθηκε ότι γενικότερα στον περίγυρο του Αλή Πασά στα Γιάννενα εργάστηκαν πολλοί σπουδαγμένοι μηχανικοί ή αρχιτέκτονες (όπως o Guillaume de Vaudoncourt, 1772-1845, ή ο Freywald), καθώς και ευρωπαίοι τεχνίτες. Ανιχνεύτηκε ακόμα μια περίπτωση επαγγελματικής σχέσης αυτήν την περίοδο του Βελή Πασά με τον γνωστό αρχιτέκτονα Carl Haller von Hallerstein (1774-1817).
Τέλος, ας υπογραμμιστεί, ότι ενώ υπάρχουν κάποιες μαρτυρίες για το σαράι, δεν είναι γνωστές απεικονίσεις που θα διευκόλυναν στην άρση κάθε αμφιβολίας σχετικά με την μορφή του. Μια πιθανότητα είναι να υπάρχει κάποιο σχέδιο στα αρχεία του Λουί Ντυπρέ, που έμεινε έξι μέρες στον Τύρναβο (1-6 Απριλίου 1819) και πολλά εκεί σχεδίασε.
Κατηγορία:Τύρναβος Βελη Πασα Κατηγορία:Τουρκοκρατία
Κεβριόνης
Στην ελληνική μυθολογία με το όνομα Κεβριόνης είναι γνωστός ένας νόθος γιος του Πριάμου, τον οποίο απέκτησε με μία δούλα. Ο Κεβριόνης σκοτώθηκε στον Τρωικό Πόλεμο από τον Πάτροκλο με μία μεγάλη πέτρα, με την οποία τον κτύπησε στο μέτωπο. Για την κατοχή του πτώματος του Κεβριόνη έλαβε χώρα σφοδρή μάχη. Σύμφωνα με την παράδοση που υιοθετεί η Ιλιάδα, ο Κεβριόνης ήταν ο τελευταίος ηνίοχος του Έκτορα.
Πηγή
Κεβριονης
Nevermore (άλμπουμ)
Το Nevermore είναι το πρώτο άλμπουμ του αμερικάνικου heavy metal συγκροτήματος Nevermore, το οποίο κυκλοφόρησε τον Φεβρουάριο του 1995 μέσω της δισκογραφικής εταιρείας "Century Media Records". Το άλμπουμ επανεκδόθηκε στις 5 Σεπτεμβρίου 2006 από την ίδια εταιρεία με πέντε επιπλέον κομμάτια.
Ιστορία του δίσκου
left|120px|thumb|Ο Πατ Ο'Μπράιεν Αυτός ήταν ο μοναδικός δίσκος των Nevermore στον οποίο συμμετείχε ο αρχικός ντράμερ του συγκροτήματος, Μαρκ Άρινγκτον, ο οποίος έπαιξε σε τέσσερα από τα τραγούδια του αρχικού άλμπουμ και στα μπόνους τραγούδια που συμπεριλήφθηκαν στην επανέκδοση.
Η ηχογράφηση του δίσκου πραγματοποιήθηκε στα "Robert Lang Studios" του Σιάτλ και η μίξη στο "Pakaderm" του Λος Άντζελες και το "Granny House" του Ρίνο.
Ο δίσκος παρουσίαζε μία μίξη παραδοσιακού χέβι μέταλ με την τεχνική του Progressive Metal, γεγονός που έκανε το συγκρότημα δημοφιλές στο ευρωπαϊκό κοινό και κατά την περιοδεία για την προώθηση του άλμπουμ εμφανίστηκε στο φεστιβάλ "Dynamo Open Air" της Ολλανδίας. Οι στίχοι και τα φωνητικά του Ντέιν είναι σε δραματικό τόνο και η μουσική του συγκροτήματος είναι έντονη και τεχνική, χαρακτηριζόμενη ακόμη και ως progressive thrash metal. Την παραγωγή του δίσκου ανέλαβε ο Νιλ Κέρνον, γνωστός για την συνεργασία του με ονόματα όπως οι Judas Priest και οι Queensrÿche, ενώ κατά την περιοδεία του άλμπουμ στο συγκρότημα εντάχθηκε, μόνο για τις ζωντανές τους εμφανίσεις, ο κιθαρίστας Πατ Ο'Μπράιεν.
Οι κριτικές για τον δίσκο ήταν θετικές με το "Allmusic" να του δίνει τρία αστέρια με άριστα τα πέντε, το "Sputnik Music" να του δίνει μέσο όρο βαθμολογιών 3,4 / 5, το "Metal Archives" 79% και το "Metal Storm" 7,9 με άριστα το 10.
Τραγούδια
1. What Tomorrow Knows (Dane, Loomis) - 5:11
2. C.B.F (Chrome Black Future) (Dane, Loomis) - 6:02
3. The Sanity Assassin (Dane, Loomis) - 6:21
4. Garden of Gray (Dane, Loomis) - 4:48
5. Sea of Possibilities (Dane, Loomis) - 4:18
6. The Hurting Words (Dane, Loomis) - 6:17
7. Timothy Leary (Dane, Loomis) - 5:12
8. Godmoney (Dane, Loomis) - 4:43
Μπόνους κομμάτια στην επανέκδοση
9. The System's Failing (Dane, Loomis) - 3:34
11. World Unborn (Dane, Loomis) - 3:58
12. Chances Three (Dane, Loomis) - 2:48
13. Utopia (Dane, Loomis) - 7:12
Τα μέλη του συγκροτήματος
Το "Nevermore" ηχογραφήθηκε από τους εξής μουσικούς:
Πηγές
Κατηγορία:Δισκογραφία των Nevermore Κατηγορία:Άλμπουμ του 1995
Εξελικτική ιστορία της ζωής
μικρογραφία|Το «δέντρο της ζωής» του Ερνστ Χέκελ, η μεταφορική περιγραφή του Δαρβίνου για το πρότυπο της καθολικής κοινής καταγωγής που έγινε κυριολεκτικά από τον μεγαλύτερο εκλαϊκευτή του στον γερμανικό επιστημονικό κόσμο. Αυτή είναι η αγγλική έκδοση του δέντρου του Ερνστ Χέκελ από την Εξέλιξη του Ανθρώπου (Δημοσιεύτηκε το 1879), μια από τις πολλές απεικονίσεις ενός δέντρου της ζωής από τον Χέκελ. Ο "Άνθρωπος" βρίσκεται στο στέμμα του δέντρου. για τον Haeckel, όπως και για πολλούς πρώιμους εξελικτικούς, οι άνθρωποι θεωρούνταν το απόγειο της εξέλιξης. Η Εξελικτική Ιστορία της Ζωής είναι η συνεχής επιστημονική αναζήτηση, μελέτη και παρακολούθηση της εξέλιξης των ζωντανών οργανισμών που υπάρχουν και υπήρξαν πάνω στη Γη. Οι επιστήμονες μελετάνε τα απολιθώματα και τις βιοχημικές αποδείξεις ώστε να ταξινομήσουν τους οργανισμούς σύμφωνα με την γεωλογική περίοδο που ανήκουν καθώς και το γένος και την γενετική σύνδεσή τους με τα υπόλοιπα πλάσματα.
Εξέλιξη
Κύριο λήμμα: Εξέλιξη
Κατά μία έννοια, εξέλιξη σημαίνει απλώς αλλαγή. Από τη στιγμή που δημιουργήθηκαν οι οργανισμοί αλλάζουν, όπως φαίνεται από το αρχείο των απολιθωμάτων. Διάφοροι τύποι φυτών και ζώων εμφανίστηκαν, εξαπλώθηκαν και στη συνέχεια έσβησαν. Η ποικιλομορφία της ζωής στη Γη σήμερα είναι αποτέλεσμα της εξέλιξης. Η ζωή ξεκίνησε στη Γη τουλάχιστον πριν από 3,5 έως 4 δισεκατομμύρια χρόνια και από τότε εξελίσσεται. Στην αρχή, όλα τα έμβια όντα στη Γη ήταν απλοί, μονοκύτταροι οργανισμοί. Πολύ αργότερα, οι πρώτοι πολυκύτταροι οργανισμοί εξελίχθηκαν και μετά από αυτό, η βιοποικιλότητα της Γης αυξήθηκε σημαντικά. Η εξελικτική ιστορία μερικές φορές αναπαριστάνεται με τη μορφή του δέντρου της ζωής. Στη βάση του δέντρου υπάρχουν μία ή δύο πρωταρχικές μορφές ζωής, που σταδιακά διακλαδίζονται σε όλο και περισσότερα διαφορετικά είδη. Οι άκρες των κλαδιών είναι οι οργανισμοί που υπάρχουν σήμερα. Ωστόσο θα ήταν πιο εύστοχο να μιλάμε για τον μπερδεμένο θάμνο της ζωής, μια που ορισμένα είδη εξαφανίζονταν, ενώ εμφανίζονται άλλα. Αν εξαιρέσουμε τα πρώιμα στάδια της ζωής, φαίνεται πως πάντοτε υπήρχε μεγάλη ποικιλία και αφθονία ειδών.
Παρέλαση ζωής
Ο αριθμός των ειδών ζώων, φυτών και άλλων οργανισμών που υπάρχουν σήμερα ίσως ξεπερνά τα 10 εκατομμύρια. Τα έντομα αποτελούν την συντριπτική πλειονότητα. Σε άλλες ομάδες ασπόνδυλων (ζώων χωρίς σπονδυλική στήλη) περιλαμβάνονται περίπου 100.000 είδη σαλιγκαριών, γυμνοσαλιάγκων, χταποδιών, μυδιών και άλλων Μαλακίων· 40.000 είδη καβουριών, γαρίδων, αστακών και άλλων Καρκινοειδών· και άλλα 10.000 είδη σπόγγων, των απλούστερων από όλα τα ζώα. Η πιο πολυάριθμη ομάδα Σπονδυλωτών είναι τα ψάρια (Ιχθύες) με 25.000 είδη. Ακολουθούν τα πουλιά (Πτηνά) με 9.000 είδη, τα Ερπετά με 7.000 είδη και τα Αμφίβια με 5.000 είδη. Η δική μας ομάδα τα Θηλαστικά, περιλαμβάνει μόλις 4.500 είδη. Συνολικά οι επιστήμονες έχουν περιγράψει, ονομάσει και ταξινομήσει σχεδόν 2 εκατομμύρια ζωντανών πλασμάτων όλων των ομάδων, συμπεριλαμβανομένων των φυτών. Όμως, τουλάχιστον τα 99 στα 100 είδη οργανισμών που έζησαν ποτέ έχουν εκλείψει. Σχηματίζουν μια τεράστια παρέλαση μορφών ζωής που εμφανίστηκαν στον πλανήτη μας και κατόπιν εξαφανίστηκαν.
Φυσική Επιλογή
μικρογραφία|Διάγραμμα της εξελικτικής ιστορίας της ζωής. Τα στοιχεία είναι συντριπτικά ότι όλη η ζωή στη Γη έχει εξελιχθεί από κοινούς προγόνους σε μια αδιάσπαστη αλυσίδα από την αρχή της. Η αρχή της εξέλιξης του Δαρβίνου συνοψίζεται στα ακόλουθα γεγονότα. Όλη η ζωή τείνει να αυξάνεται: περισσότεροι οργανισμοί συλλαμβάνονται, γεννιούνται, εκκολάπτονται, βλασταίνουν από σπόρους, φυτρώνουν από σπόρια ή παράγονται με κυτταρική διαίρεση (ή άλλα μέσα) από ό,τι μπορούν ενδεχομένως να επιβιώσουν. Κάθε οργανισμός που παράγεται έτσι ποικίλλει, όσο λίγο κι αν είναι, με κάποιο μετρήσιμο τρόπο από τους συγγενείς του. Σε οποιοδήποτε δεδομένο περιβάλλον ανά πάσα στιγμή, αυτές οι παραλλαγές που ταιριάζουν καλύτερα σε αυτό το περιβάλλον θα τείνουν να αφήνουν περισσότερους απογόνους από τις άλλες. Οι απόγονοι μοιάζουν με τους προγόνους τους. Οι παραλλαγμένοι οργανισμοί θα αφήσουν απογόνους σαν τους ίδιους. Επομένως, οι οργανισμοί θα αποκλίνουν από τους προγόνους τους με τον καιρό. Ο όρος φυσική επιλογή είναι συντομογραφία για να πει ότι όλοι οι οργανισμοί δεν επιβιώνουν για να αφήσουν απογόνους με την ίδια πιθανότητα. Όσοι ζουν σήμερα έχουν επιλεγεί σε σχέση με παρόμοιους που δεν επέζησαν ή δεν γεννήθηκαν ποτέ. Όλοι οι οργανισμοί στη Γη σήμερα είναι εξίσου εξελιγμένοι αφού όλοι μοιράζονται τους ίδιους αρχαίους προγόνους που αντιμετώπισαν μυριάδες απειλές για την επιβίωσή τους. Όλα έχουν επιμείνει από περίπου 3,7 δισεκατομμύρια έως 3,5 δισεκατομμύρια χρόνια πριν κατά τη διάρκεια του Αρχαίου Αιώνα (4 δισεκατομμύρια έως 2,5 δισεκατομμύρια χρόνια πριν), προϊόντα της μεγάλης εξελικτικής διαδικασίας με τις πανομοιότυπες μοριακές βιολογικές βάσεις. Επειδή το περιβάλλον της Γης είναι τόσο ποικίλο, οι ιδιαίτερες λεπτομέρειες της εξελικτικής ιστορίας οποιουδήποτε οργανισμού διαφέρουν από αυτές ενός άλλου είδους παρά τις χημικές ομοιότητες.
Νταβίντ Νέρες
Ο Νταβίντ Νέρες Κάμπος (David Neres Campos, 3 Μαρτίου 1997) είναι Βραζιλιάνος επαγγελματίας ποδοσφαιριστής, ο οποίος αγωνίζεται ως επιθετικός για την Μπενφίκα.
Σάο Πάολο
Γεννημένος στο Σάο Πάολο, ο Νέρες εντάχθηκε στις ακαδημίες νέων της Σάο Πάολο Φουτεμπόλ Κλούμπε το Σεπτέμβριο του 2007, σε ηλικία δέκα ετών. Τον Φεβρουάριο του 2016, αφού χρησιμοποιήθηκε τακτικά στο Κόπα Λιμπερταδόρες U20 του ίδιου έτους, υπέστη τραυματισμό στον ώμο που τον κράτησε εκτός αγωνιστικής δράσης για μήνες.
Προήχθη στην πρώτη ομάδα από τον προπονητή Ρικάρντο Γκόμες τον Αύγουστο του 2016. Έκανε την πρώτη του εμφάνιση για την ομάδα - και στη Série A - στις 17 Οκτωβρίου, ερχόμενος ως δεύτερη αλλαγή στη θέση του Ρόμπσον, σε μία νίκη με 2-1 επί της Φλουμινένσε.
Στις 22 Οκτωβρίου 2016, σημείωσε το πρώτο του γκολ, στην εντός έδρας νίκη με 2-0 επί της Πόντε Πρέτα. Δεκατέσσερις μέρες αργότερα, σημείωσε το δεύτερο γκολ του, σε μία εντός έδρας νίκη με 4-0 εναντίον της τοπικής αντιπάλου, Κορίνθιανς.
Άγιαξ
Στις 30 Ιανουαρίου 2017, μετακινήθηκε στον Άγιαξ για αναφερόμενο ποσό ύψους 12 εκατ. ευρώ. .
Σεζόν 2016-17
Ο Μέρες έκανε το ντεμπούτο του για τον Άγιαξ εναντίον της Χεράκλες Άλμελο, στις 26 Φεβρουαρίου 2017. Εκείνη τη σεζόν, κατάφερε σκοράρει 3 γκολ σε 8 αγώνες πρωταθλήματος. Επίσης, συμμετείχε στην ομάδα του Άγιαξ που πήγε στον τελικό του Γιουρόπα Λιγκ εκείνο το έτος.
Σεζόν 2017-18
Ο Νέρες κατόρθωσε να σκοράρει 14 γκολ και να δώσει 13 ασίστ σε 32 αγώνες πρωταθλήματος, καθιστώντας τον τον Πολυτιμότερο Παίκτη του Άγιαξ εκείνο το έτος, έχοντας σημειώσει τα περισσότερα γκολ και δώσει τις περισσότερες ασίστ, συνδυαστικά. Ο ίδιος ο παίκτης, βλέπει τον αγώνα εναντίον της Φέγενορντ, στις 22 Οκτωβρίου 2017, ως τον καθοριστικό του, στον οποίο έδωσε 3 ασίστ στη νίκη με 4-1.
Σεζόν 2018-19
Στην τρίτη σεζόν του, ο Νέρες σημείωσε τον πρώτο επίσημο γκολ του εναντίον της Σταντάρ Λιέγης, στο 2ο αγώνα του 3ου προκριματικού γύρου του Τσάμπιονς Λιγκ. Εκείνη τη χρονιά, δεν ήταν βασική επιλογή μέχρι το Φεβρουάριο. Εξαιτίας αυτού, υπήρξαν φήμες ότι ήθελε να αποχωρήσει. Τον Ιανουάριο, η Κουανγκτσόου Έβεργκραντ έκανε μια προσφορά 36.900.000 £ για το Νέρες, αλλά ο Άγιαξ τελικά αρνήθηκε, επειδή ήθελε να κρατήσει την ομάδα μαζί, για να κερδίσουν βραβεία αυτή τη σεζόν και να φτάσει όσο πιο μακριά γίνεται στο Τσάμπιονς Λιγκ. Στον επαναληπτικό αγώνα της φάσης των 16 του Τσάμπιονς Λιγκ, ο Νέρες σημείωσε το δεύτερο γκολ για να δώσει στον Άγιαξ το προβάδισμα στο συνολικό σκορ και η ολλανδική ομάδα κέρδισε τελικά ένα αξιομνημόνευτο αγώνα εναντίον της Ρεάλ Μαδρίτης στο Στάδιο Σαντιάγο Μπερναμπέου με συνολικό σκορ 4-1, αποκλείοντας έτσι την τρεις φορές υπερασπίστρια του Τσάμπιονς Λιγκ από τη διοργάνωση. Στις 31 Μαρτίου 2019, σημείωσε το νικηφόρο γκολ και κέρδισε ένα πέναλτι στον αγώνα του πρωταθλήματος εναντίον της Αϊντχόφεν, κερδίζοντας με 3-1. Επίσης, σκόραρε ένα σημαντικό εντός έδρας γκολ εναντίον της Γιουβέντους, για να εξασφαλίσει τις ελπίδες για την πρόκριση στον ημιτελικό από τον 1ο αγώνα.
Διεθνής σταδιοδρομία
Στις 8 Μαρτίου 2019, έλαβε την πρώτη του κλήση από τον προπονητή Τίτε για την Εθνική Βραζιλίας, αντικαθιστώντας τον τραυματία Βινίσιους Τζούνιορ, για τους φιλικούς αγώνες εναντίον του Παναμά και της Τσεχίας, που θα διεξάγονταν αργότερα εκείνο το μήνα. Ο Νέρες έκανε το ντεμπούτο εναντίον της Τσεχίας στις 26 Μαρτίου 2019, μπαίνοντας στο 63ο λεπτό και αντικαθιστώντας τον Ριτσάρλισον. Σε αυτό τον αγώνα, έδωσε μία ασίστ και έκανε ένα τακουνάκι που οδήγησε σε ένα γκολ, συμβάλλοντας σε δύο γκολ στη νίκη με 3-1 νίκη εναντίον της Τσεχίας.
Συλλογικές
Σάο Πάολο
Άγιαξ
Παραπομπές
<references group="lower-alpha"/>
Arrow (τηλεοπτική σειρά)
To Arrow είναι αμερικάνικη τηλεοπτική σειρά βασισμένη στον ομώνυμο ήρωα της DC Comics. Έκανε πρεμιέρα στις 10 Οκτωβρίου του 2012 στο κανάλι The CW. Αναπτύχθηκε από τους σεναριογράφους/παραγωγούς Γκρεγκ Μπερλάντι, Μαρκ Γκούγκενχαϊμ και τον Άντριου Κράισμπεργκ. Η σειρά ακολουθεί τον δισεκατομμυριούχο Όλιβερ Κουίν, που ενσαρκώνει ο Στίβεν Άμελ, ο οποίος μετά από 5 χρόνια αποκλεισμένος σε ένα νησί, επιστρέφει σπίτι για να αντιμετωπίσει το έγκλημα και τη διαφθορά ως ένας μυστικός φρουρός του οποίου το όπλο είναι ένα τόξο και βέλη. Σε αντίθεση με τα κόμικ, ο Όλιβερ δεν ονομάζεται Πράσινο Βέλος εξ αρχής.
Η σειρά έχει μία ρεαλιστική οπτική τού χαρακτήρα τού Πράσινου Βέλους, καθώς και άλλων χαρακτήρων τού σύμπαντος των κόμικ τής DC. Αν και ο Όλιβερ Κουΐν/Πράσινο Βέλος είχε εμφανιστεί στην τηλεοπτική σειρά Σούπερμαν: Τα Χρόνια της Νιότης  από το 2006 ως το 2011, οι παραγωγοί αποφάσισαν να αρχίσουν από την αρχή την ιστορία και να βρουν νέο ηθοποιό (τον Αμέλ), για να ενσαρκώσει τον χαρακτήρα. Το Arrow επικεντρώνεται στην ανθρώπινη φύση τού Όλιβερ Κουίν και το πώς άλλαξε το διάστημα που πέρασε ναυαγός στο νησί. Τα περισσότερα επεισόδια έχουν αναδρομές στα πέντε χρόνια απουσίας τού Όλιβερ.
Το Arrow έλαβε γενικώς θετικές κριτικές και ήταν η πιο δημοφιλής νέα σειρά τού CW τα τελευταία πέντε χρόνια. Οι σειρά είχε κατά μέσο όρο 3,60 εκατομμύρια θεατές στον πρώτο κύκλο και έλαβε τρία βραβεία και πολλές υποψηφιότητες. Για την προώθηση, ένα κόμικ κυκλοφόρησε πριν ξεκινήσει η τηλεοπτική σειρά, ενώ διαδικτυακά επεισόδια εμφάνισαν ένα προϊόν με την εταιρεία Bose για τον δεύτερο κύκλο. Ο πρώτος και δεύτερος κύκλος είναι διαθέσιμοι σε DVD και Blu-ray· ένα θεματικό CD με τραγούδια επίσης κυκλοφόρησε για τους δύο πρώτους κύκλους. Ο τρίτος κύκλος έκανε πρεμιέρα στις 8 Οκτωβρίου 2014  με μία σειρά-παρακλάδι να κάνει πρεμιέρα στο ίδιο σύμπαν, τιτλοφορούμενη The Flash, που έκανε πρεμιέρα στις 7 Οκτωβρίου 2014. Στις 11 Ιανουαρίου 2015, Το Βέλος ανανεώθηκε για ένα τέταρτο κύκλο 23 επεισοδίων. Τον Αύγουστο τού 2015, μία παιδική σειρά-παρακλάδι, με όνομα Βίξεν, κυκλοφόρησε, ενώ κι ένα δεύτερο παρακλάδι, Οι Θρύλοι τού Αύριο, βρίσκεται στην παραγωγή. Στις 11 Μαρτίου 2016, η σειρά ανανεώθηκε για ένα πέμπτο κύκλο επεισοδίων. Στις 8 Ιανουαρίου 2017 η σειρά ανανεώθηκε για έκτη σεζόν που έκανε πρεμιέρα στις 12 Οκτωβρίου 2017 και φινάλε στις 17 Μαΐου 2018. Στις 2 Απριλίου 2018 η σειρά ανανεώθηκε για έβδομο κύκλο επεισοδίων.
Περίληψη Σειράς
Η σειρά ακολουθεί τον Όλιβερ Κουΐν (Στίβεν Άμελ), έναν δισεκατομμυριούχο πλέιμποϊ τής Πόλης Στάρλινγκ, ο οποίος πέρασε πέντε χρόνια ναυαγός σε ένα μυστηριώδες νησί. Κατά την επιστροφή του στην Πόλη Στάρλινγκ, επανενώνεται με την μητέρα του, Μοίρα Κουΐν (Σουζάνα Τόμπσον), την αδελφή του, Θήα Κουΐν (Γουΐλλα Χόλλαντ), και τον καλύτερό του φίλο, Τόμμυ Μέρλυν (Κόλιν Ντόννελ). Ο πρώτος κύκλος επικεντρώνεται στον Όλιβερ και τον επαναπροσδιορισμό των σχέσεών του καθώς και τα βράδια που περνάει κυνηγώντας και κάποιες φορές σκοτώνοντας πλούσιους εγκληματίες ως ο κουκουλοφόρος αυτόκλητος τιμωρός. Αποκαλύπτει την συνωμοσία στην περιοχή "Γκλέηντς", μία φτωχή περιοχή τής πόλης που έχει κατακλυστεί από το έγκλημα. Ο Τζων Ντίγκλ (Ντέιβιντ Ράμσεϊ) και η  Φελίσιτυ Σμόουκ (Έμιλι Μπετ Ρίκαρντς) βοηθούν τον Όλιβερ στην σταυροφορία του. Ο Όλιβερ επίσης επανασυνδέεται με την τέως κοπέλα του, Λώρελ Λανς (Κέιτι Κάσιντι), η οποία είναι ακόμα θυμωμένη με τον ρόλο που έπαιξε αυτός στον υποτιθέμενο θάνατο τής αδελφής της. Ο πρώτος κύκλος εμφανίζει αναδρομές στον καιρό που πέρασε ο Όλιβερ στο νησί και το πώς τον άλλαξε· αυτό συνεχίζει και στους επόμενους κύκλους.
Στον δεύτερο κύκλο, ο Όλιβερ έχει ορκιστεί να πολεμάει το έγκλημα χωρίς να σκοτώνει τους εγκληματίες, και έρχεται αντιμέτωπος με τον  Σλέηντ Γουΐλσον (Μάνου Μπένετ), έναν άνδρα τον οποίο ο Όλιβερ γνωρίζει απ'όταν βρισκόταν στο νησί και ο οποίος έχει κηρύξει βεντέτα με τον Όλιβερ. Ο Όλιβερ επίσης έχει να κάνει και με άλλου είδους δυνάμεις που παίρνουν στα χέρια τους την εταιρεία του, και επιβαρύνεται με ενοχές για αποφάσεις που πήρε στο παρελθόν και μυστικά που τράφηκαν από οικογένεια και φίλους. Ο Ολίβερ αρχίζει να αποδέχεται και τον ταλαντούχο αυτόκλητο τιμωρό Ρόυ Χάρπερ (Κόλτον Χέινς) ως προστατευόμενό του, και ξεκινά να δέχεται βοήθεια από τον πατέρα τής Λώρελ, Αστυνόμο Κουέντιν Λανς (Πολ Μπλάκθορν). Ο Όλιβερ επίσης κερδίζει έναν ακόμα σύμμαχο· μία μυστηριώδη γυναίκα ντυμένη στα μαύρα, που σταδιακά αποκαλύπτεται ότι είναι η Σάρα Λανς (Καίιτυ Λωτζ), η οποία είχε επιβιώσει στην θάλασσα χρόνια πριν..
Στον τρίτο κύκλο, το Βέλος γίνεται δημόσιος ήρωας τής πόλης Στάρλινγκ μετά την νίκη κατά τού Σλέηντ Γουΐλσον. Η εταιρεία Κουΐν πωλείται στον πλούσιο επιχειρηματία, επιστήμονα και πολλά υποσχόμενο ήρωα Ρέυ Πάλμερ (Μπράντον Ρουθ). Ο Όλιβερ παλεύει να επανασυνδέσει την οικογένειά του, μα κι έναν παλιό εχθρό, και ο Όλιβερ έρχεται αντιμέτωπος με τον Ρας Αλ Γκουλ (Μάθιου Νέημπλ). Μετά από μία απροσδόκητη αρχή, η Λoρελ περπατά στα βήματα τής αδελφής της, Σάρας, ως Μαύρo Καναρίνι. Ο Τζων Ντίγκλ είναι σε περίεργη θέση με τον νέο του ρόλο ως οικογενειάρχη, και ο Όλιβερ δεν τον θέλει πλέον στο πεδίο τής μάχης μαζί του μετά την γέννηση τής κόρης του, ενώ η Φελίσιτυ Σμόoυκ ξεκινά μία νέα καριέρα ως Αντιπρόεδρος των Τεχνολογιών Πάλμερ (το νέο όνομα τής τέως εταιρείας Κουΐν)
Σχεδιασμός Στολής
Η ρεαλιστική προσέγγιση τής σειράς συμπεριελάμβανε και την σχεδίαση τής στολής τής ηρωικής προσωπικότητας τού Όλιβερ και δημιουργήθηκε από τον Κόλλην Άτγουντ. Σύμφωνα με τον Αμέλ, ήταν σημαντικό η στολή να είναι λειτουργική και ο καλύτερος τρόπος που θα το καταλάβαιναν αυτό ήταν αν θα μπορούσε να βάλει την στολή μόνος του. "Αν μπορώ να τβάλω την στολή μόνος μου, νομίζω ότι ο κόσμος θα το πιστεύσει. Και αυτή ήτν η ιδεά μας. Αυτός είναι ο κόσμοςο μας."
Στον δεύτερο κύκλο, ο Όλιβερ αντικαθιστά την μάσκα μπογιάς του με την μάσκα ντόμινο, όμοια με αυτή που φορούσε ο χαρακτήρας στα κώμικ. Αυτή η αλλαγή γίνεται όπως είπε ο Κράισμπεργκ "Δεν βάζει απλώς την μάσκα. Βασικά, είναι ένα σημαντικό σημείο τής ιστορίας στο επεισόδιο και υπάρχει ιστορία πίσω από αυτό, όχι μόνο η ανάγκη για την μάσκα, μα και όσα αυτή προσφέρει." Προσθέτοντας την μάσκα, ο Κράσιμπεργκ συνέχισε "Στην ουσία, ήταν κάτι που θέλαμε να γίνει, επειδή ο Όλιβερ εξελίσσεται ως Βέλος - από τιμωρός σε ήρωας, σαν να λέμε από Βέλος σε Πράσινο Βέλος-και θέλουμε να δούμε αυτή την πρόοδο και στην στολή επίσης. Καθώς ο Όλιβερ προσεγγίζει διαφορετικά το να είναι ήρωας, που σημαίνει να βγει από τις σκιές και να γίνει ένα σύμβολο, άρα και να κάνει βήματα, για να καλύψει την ταυτότητά του περισσότερο. " Συνέχισε λέγοντας "επιτέπει στο Βέλος να συναναστρέφεται ανθρώπους που δεν ξέρουν την πραγματική του ταυτότητα με μεγαλύτερη αμεσότητα από όσο πριν που κρατούσε το κεφάλι κάτω.."
Η σχεδιαστής Μάγια Μάνι έφερε 50 επιλογές μάσκας στους παραγωγούς. Ο Κράσιμπεργκ δήλωσε: "Το υπέροχο ήταν ότι το σχέδιο τής Μάγιας ήταν πολύ απλό και φαινόταν σαν να ήταν μέρος τής στολής εξ αρχής... όταν τελικά διαλέξαμε μάσκα και την έβαλε ο Στήβεν (Αμέλ) ακόμα και αυτός είπε 'Αυτή είναι' "  Στο επεισόδιο "Τα Τρία Φαντάσματα" ("Three Ghosts"),ο Όλιβερ λαμβάνει την μάσκα από τον Μπάρρυ Άλλεν,  ο οποίος έφτειαξε μάσκα και για την κάλυψη της δικής του ταυτότητας, που να είναι όμως λειτουργική ώστε ο Όλιβερ να μπορεί να βλέπει καθαρά.
Arrowverse
Τον Αύγουστο του 2015, σε ένα βίντεο σχετικά με την παιδική σειρά Βίξεν (Vixen), ο Γκούγκενχαιμ αναφέρθηκε στο σύμπαν των σειρών ως "Arrowverse" (=Σύμπαν τού Βέλους).
Βίξεν (Vixen)
Τον Ιανουάριο 2015, το CW ανακοίνωσε μία διαδικτυακή σειρά κινουμένων σχεδίων με πρωταγωνίστρια την ηρωίδα Βίξεν και θα είχε πρεμιέρα στο CW Seed στα τέλη τού 2015. Είναι στο ίδιο σύπμαν με Βέλος και Φλας. Ο χαρακτήρας πρόκειται να κάνει και εμφάνιση με πραγματική ηθοποιό στις σειρές Βέλος και/ίσως στον Φλας. Ο Αμέλ, η Ρικαρντς, ο Γκάστιν και ο Βλάδες παίζουν επίσης τους ρόλους τους ως Όλιβερ Κουΐν/Βέλος, Φελίσιτυ Σμόουκ, Μπάρρυ Άλλεν/Φλας και Σίσκο Ραμόν αντίστοιχα και στην σειρά αυτή.
Θρύλοι τού Αύριο (Legends of Tomorrow)
Τον Φεβρουάριο του 2015, αναφέρθηκε ότι μία σειρά-παρακλάδι, περιγραφόμενη ως συνάσπιση ομάδας υπερηρώων, υπήρχε σε συζητήσεις από το κανάλιI CW με πιθανή έξοδο στα μέσα τής σεζόν 2015-16. Οι Μπερλάντι και Κράσιμπεργκ θα ήταν στην εκτέλεση παραγωγής μαζί με τον Γκουγκενχάιμ και την Σάρα Σέτερ. Η υποψήφια σειρά θα είχε πολλούς βασικούς ήρωες και διερχόμενους χαρατήρες των σειρών Βέλος (Arrow) και Φλας (the Flash), συμπεριλαμβανομένων των Ρέυ Πάλμερ, Λέοναρντ Σναρτ (Γουέντγουορθ Μίλλερ), Δρ. Μάρτιν Στέιν (Βίκτωρ Γκάρμπερ) και Καύσωνα (Ντόμινικ Πάρσελ). Η Καίητυ Λοτζ επίσης θα πρωταγωνιστήσει στην σειρά, και πάλι στον ρόλο τής Σάρας Λανς και αποκτώντας νέα ιδιότητα, την Λευκή Κανάρα. Υπάρχουν πιθανότητες ώστε κι άλλοι χαρακτήρες των σειρών Arrow/Flash να διασταυρωθούν στην νέα σειρά. Στις 7 Μαΐου 2015, το The CW επισήμως επέλεξε την σειρά με τίτλο Οι Θρύλοι τού Αύριο τής DC (Dc's Legends of Tomorrow). Τον Ιούλιο τού 2015, ο Γκούγκενχαιμ αποκάλυψε ότι στο τέταρτο επεισόδιο τού τέταρτου κύκλου τής σειράς Arrow ‍ θα έδειχναν την ανάσταση τής Σάρας Λανς και στο όγδοο επεισόδιο θα τεθούν τα γεγονότα για τους  Θρύλους τού Αύριο
Διασταυρώσεις με άλλους ήρωες
Τον Μάιο του 2015, ο Αμέλ αποκάλυψε ότι υπήρχαν συζητήσεις με την DC Entertainment για να παίξω τον ρόλο του στην σειρά Constantine επειδή ο Κώνσταντιν είναι ειδικός στα Νερά τού Λαζάρου, ένα θέμα που χρησιμοποιήθηκε στην σειρά Arrow. Τον Αύγουστο του 2015, επιβεβαιώθηκε ότι ο Ματ Ράυανa θα έκανα εμφάνισε στην σειρά Arrow, στον τέταρτο κύκλο και το τέταρτο επεισόδιο με τίτλο "Haunted" (Στοιχειωμένος), για μια φορά και θα συμπεριλαμβάνει τον χαρακτήρα ως υπεύθυνο  "για να αναλάβει την ανάσταση τής  Σάρας Λανς (Καίητυ Λοτζ) μέσω των Νερών τού Λαζάρου που κατέχει ο Ρας Αλ Γκουλ"  Μιας και οι σειρές Arrow και Constantine ανήκουν στο ίδιο στούντιο, οι παραγωγοί κατάφεραν να αποκτήσουν την πρωτότυπη στολή τού Ράυαν. Ο Τζων Μπάνταμ, ο οποίος σκηνοθετούσε στην σειρά Constantine, θα σκηνοθετήσει και αυτό το επεισόδιο
Εξωτερικοί σύνδεσμοι
Κατηγορία:Αμερικανικές τηλεοπτικές σειρές Κατηγορία:Τηλεοπτικές σειρές βασισμένες σε κόμικς της DC Κατηγορία:Τηλεοπτικές σειρές του The CW
Νικηφόρος Α΄ Ιεροσολύμων
Ο Νικηφόρος Α' ήταν πατριάρχης της Εκκλησίας της Ιερουσαλήμ από το 1020 έως το 1048.
Ήταν ελληνικής καταγωγής και καταγόταν από τη Βυζαντινή Αυτοκρατορία. Διορίστηκε από τον Φατιμιδικό χαλίφη αλ-Χακίμ. Την εποχή του διορισμού του ήταν κατασκευαστής των οχυρών για τον χαλίφη. Λίγο ύστερα από την εκλογή του, ο Πατριάρχης Νικηφόρος επισκέφθηκε τον Αλ-Χακίμ στην πρωτεύουσά του στην Αίγυπτο. Τον παρακάλεσε να προστατεύσει τους Χριστιανούς που διώκονταν στους Αγίους Τόπους όσο και τον ίδιο. Ο Χαλίφης συμφώνησε να παράσχει προστασία. Μετά τον θάνατο του Αλ-Χακίμ το 1021, ο αυτοκράτορας Ρωμανός Γ' Αργυρός και ο Αλί αζ-Ζαχίρ, ο γιος του Αλ-Χακίμ, συμφώνησαν ειρήνη το 1030.
Ανοικοδόμηση της Εκκλησίας του Παναγίου Τάφου
Στο μεταξύ, ο Πατριάρχης Νικηφόρος συνέχισε την ανοικοδόμηση της Εκκλησίας του Παναγίου Τάφου που ανακαινιζόταν -χτίστηκε μετά την καταστροφή του το 1009. Στην προσπάθεια ανοικοδόμησης, ο Πατριάρχης Νικηφόρος έλαβε βοήθεια από τον Ιωαννίκο, ο οποίος αργότερα θα τον διαδεχόταν. Ωστόσο, το 1034, η Ιερουσαλήμ επλήγη από σεισμό που προκάλεσε σημαντικές ζημιές στην πόλη και την Εκκλησία του Παναγίου Τάφου. Η ανοικοδόμηση της εκκλησίας προχωρούσε αργά. Το 1042, με την άνοδό του στο θρόνο της Κωνσταντινούπολης, ο αυτοκράτορας Κωνσταντίνος Θ' Μονομάχος χρηματοδότησε τελικά την ανοικοδόμηση της Εκκλησίας, καθώς και άλλων χριστιανικών εκκλησιαστικών μονάδων στους Αγίους Τόπους, βάσει της συνθήκης που συνήψε νωρίτερα ο Αλί αζ-Ζαχίρ και ο αυτοκράτορας Ρωμανός Γ'.
Πηγές
Κατηγορία:Πατριάρχες Ιεροσολύμων Κατηγορία:Επίσκοποι του 11ου αιώνα
Αρτσβίκ
2010–Παρόν: 2017
Το 2016, η Αρτσβίκ ανακοινώθηκε ως συμμετέχουσα στο Depi Evratesi, η αρμένικη εθνική επιλογή για να βρουν τον εκπρόσωπο τους για την Eurovision 2017. Κατά την διάρκεια του σόου, ήταν μέλος της ομάδας του Εσσάι Αλτουνιάν. Ανακοινώθηκε νικήτρια στις 24 Δεκεμβρίου του 2016 και θα εκπροσωπήσει την Αρμενία στην Eurovision 2017.